  Григорий Фомин Майя Бывальцева Таяз арняе Кияса но Сюмси ёросъёсын шуръёсысь йӧэз пуштытъяны кутскозы. Со сярысь Удмуртиысь кивалтэтлэн тӧроез Ярослав Семёнов «ВКонтакте» мерлыко вотэсысь бамаз ивортӥз. « Пуштытъянъёс гуртъёс вӧзысь шуръёсын, озьы ик выжъёслы но инфраструктурая мукет объектъёслы артэ быдэсто. Сыӵе уж соосты кошкись йӧэн изъянтэмлэсь утён понна кулэ. Вань ужъёсты Удмуртиысь поисково-спасательной службаысь ӧнеричос гинэ ортчыто » Ярослав Семёнов, Удмуртиысь кивалтэтлэн тӧроез Солэн кылъёсызъя Удмуртиысь шуръёс йӧэн шобырскемын на. Озьы ке но, Глазкар палась Чупчи шурын но Грак ёросысь Адам шурын йӧсинъёс кылдо ни. Нылга, Ижын Иж, Ижын но Кабанихаын Поӟым шуръёсын ву йӧ вылтӥ кошке. Али нимысьтыз саклык висъяло ньыль бадӟым тыметъёслэн тырмемзылы – Иж, Вотка, Камбарка но Пудем. Та дыре нокыӵе кышкытлык ӧвӧл. Озьы ик 15-лэсь трос гидропостъёс шуръёсысь югдуръя ивортонъёс ялан сёто. Тодэ вайытом, азьвыл веразы вал, шуръёс 5-тӥ оштолэзьысен усьтӥськыны кутскозы шуыса. Иж тыметын тудвулэн кысык вакытэз 20-21 южтолэзе луоз. Тегъёс: Удмуртия тулыс Кияса Сюмси шуръёс ЯрославСемёнов  